als_Latn dik_Latn sag_Latn
Pjesa veri-lindore e SHBA-së pritet të përballet me një stuhi tjetër të madhe dëbore. Një ditë më parë, shteti i Nju Jorkut, veçanërisht qyteti i Bufalos, u mbulua thuajse i tëri nga një shtresë e madhe dëbore, që shkonte deri në dy metra trashësi. Të paktën shtatë persona humbën jetën, si pasojë e motit tejet të rënduar. Viktima janë raportuar edhe në dy shtete të tjera, Nju Hempshër dhe Miçigan. Ajo që ka ndodhur në Bufalo, ku dëbora thuajse i ka mbuluar shtëpitë. Sasia e dëborës që ka rënë në këto tri ditë, përllogaritet sa ajo e një viti të tërë. Për pastrimin e rrugëve është angazhuar edhe Garda Kombëtare e SHBA-së. Qarkullimi i automjeteve dhe trenave është paralizuar. Ndërsa banorëve u është bërë thirrje që të qëndrojnë në shtëpitë e tyre.
als_Latn